title: DELEGIRANA DIREKTIVA KOMISIJE (EU) .../… o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo vezano u kristalnom staklu kako je definirano u Direktivi 69/493/EEZ

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinaka)
                  1
                (RoHS 2) u pogledu izuzeća za posebne primjene koje sadržavaju olovo.

               Direktivom RoHS 2 ograničava se uporaba određenih opasnih tvari u električnoj i elektroničkoj opremi, kako je predviđeno njezinim člankom 4. Na snagu je stupila 21. srpnja 2011.

               Ograničene tvari popisane su u Prilogu II. Direktivi RoHS 2. Već se provode ograničenja za olovo, živu, kadmij, šesterovalentni krom, polibromirane bifenile i polibromirane difenil-etere, dok će se ograničenja za bis(2-etilheksil)-ftalat (DEHP), benzil-butil-ftalat (BBP), dibutil-ftalat (DBP) i diizobutil-ftalat (DIBP) primjenjivati od 22. srpnja 2019. ili kasnije. U prilozima III. i IV. Direktivi RoHS 2 navode se materijali i komponente električne i elektroničke opreme (EEO) za posebne primjene koji su izuzeti iz ograničenja za tvari iz članka 4. stavka 1. te direktive.

               Člankom 5. predviđa se prilagođavanje priloga III. i IV. znanstvenom i tehničkom napretku (uvrštavanje, obnavljanje, izmjene i ukidanje izuzeća). U skladu s člankom 5. stavkom 1. točkom (a) izuzeća se uvrštavaju u priloge III. i IV. samo ako se tim uvrštavanjem ne narušava zaštita okoliša i zdravlja predviđena Uredbom (EZ) br. 1907/2006
                  2
                i ako je ispunjen bilo koji od sljedećih uvjeta: njihova eliminacija ili zamjena putem izmjena u dizajnu ili materijalima i komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, pouzdanost zamjenskih tvari nije osigurana ili postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada koristi od te zamjene za okoliš, zdravlje i sigurnost potrošača.

               Nadalje, člankom 5. stavkom 1. utvrđuje se da Europska komisija (dalje u tekstu „Komisija”) pojedinačnim delegiranim aktima u skladu s člankom 20. uvrštava materijale i komponente električne i elektroničke opreme za posebne primjene u popise iz priloga III. i IV. Člankom 5. stavkom 3. i Prilogom V. utvrđuje se postupak za podnošenje zahtjeva za odobrenje, obnavljanje i opoziv izuzeća.

               2.SAVJETOVANJA PRIJE DONOŠENJA AKTA

               Od objave Direktive RoHS 2 Komisija je od gospodarskih subjekata primila brojne zahtjeve
                  3
               , u skladu s odredbama članka 5. stavka 3. i Priloga V., za nova izuzeća i za obnavljanje postojećih izuzeća.

               Važećim izuzećem iz unosa 29 u Prilogu III. dopušta se upotreba olova vezanog u kristalnom staklu, kako je definirano u Prilogu I. (kategorije 1., 2., 3. i 4.) Direktivi Vijeća 69/493/EEZ. Komisija je primila jedan zahtjev za obnavljanje tog izuzeća u siječnju 2015. Iako je datum isteka izuzeća iz unosa 29 za kategorije od 1. do 7. i kategoriju 10.
                  4
                bio 21. srpnja 2016., u skladu sa zahtjevima Direktive RoHS (članak 5. stavak 5. drugi podstavak) izuzeće se nastavlja primjenjivati sve dok Komisija ne donese odluku o zahtjevu za obnavljanje.

               Kako bi ocijenila zahtjev za izuzeće, Komisija je pokrenula studiju za provođenje potrebne tehničke i znanstvene procjene, uključujući osmotjedno otvoreno internetsko savjetovanje s dionicima
                  5
                o zahtjevu. U savjetovanju s dionicima primljeno je dvadeset pet odgovora.

               Objavljeno je završno izvješće koje sadržava procjenu zahtjeva
                  6
               ; dionici su obaviješteni.

               Komisija se zatim savjetovala sa stručnom skupinom država članica za delegirane akte u okviru Direktive RoHS 2 u pisanom obliku, kako je dogovoreno na prethodnom sastanku
                  7
               . Stručnjaci su se složili s nacrtom koji je predložila Komisija, uz veliku većinu suzdržanih članova. U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Primljena su tri očitovanja u kojima se podupire akt. Poduzeti su svi potrebni koraci u skladu s člankom 5. stavcima od 3. do 7.
                  8
                u vezi s izuzećima za ograničenja za tvari. Vijeće i Europski parlament obaviješteni su o svim aktivnostima.

               U završnom izvješću posebno su istaknute sljedeće tehničke informacije i ocjene:

               ·Olovni oksidi (PbO ili Pb3O4) upotrebljavaju se kao intermedijer za kemijsku sintezu olovnog kristalnog stakla. Olovno kristalno staklo upotrebljava se u električnoj i elektroničkoj opremi zbog jedinstvene kombinacije obrade (vrijeme hlađenja, radni raspon), optičkih (indeks refrakcije, disperzija) i dekorativnih (tvrdoća prema Vickersu) svojstava koji omogućuju proizvodnju električne i elektroničke opreme koja se ne bi mogla drukčije proizvesti, kao što su rasvjetna tijela i lusteri, elektrificirana zrcala, zidni i ručni satovi, digitalni okviri za fotografije ili građevni materijali (osvijetljeni blokovi).

               ·Potpuna zamjena ili eliminacija olova za predmetne primjene još je znanstveno i tehnički neizvediva.

               Rezultati ocjenjivanja za kategorije od 1. do 7. i kategoriju 10. pokazali su da je najmanje jedan od relevantnih kriterija iz članka 5. stavka 1. točke (a) zadovoljen u zahtjevu za izuzeće u pogledu unosa 29 u Prilogu III. Budući da za predmetne primjene danas ne postoje pouzdane alternativne tvari te se ne očekuje da će biti dostupne na tržištu u skoroj budućnosti, opravdano je obnavljanje izuzeća s razdobljem valjanosti do 21. srpnja 2021. Kako pouzdane zamjenske tvari još nisu dostupne, ne očekuju se negativni socioekonomski utjecaji zamjene u tom razdoblju. Ne očekuje se ni da će odobreno razdoblje valjanosti negativno utjecati na inovacije. Za kategorije osim kategorija od 1. do 7. i kategorije 10. postojeće se izuzeće nastavlja primjenjivati u razdobljima valjanosti utvrđenima u članku 5. stavku 2. Tim izuzećem ne smanjuje se zaštita okoliša i zdravlja predviđena Uredbom (EZ) br. 1907/2006 (Uredba REACH) u skladu s člankom 5. Direktive 2011/65/EU.

               3.PRAVNI ELEMENTI DELEGIRANOG AKTA

               Delegiranom direktivom odobrava se izuzeće od ograničenja iz članka 4. stavka 1., za uporabu olova u posebnim primjenama, koje treba uvrstiti u Prilog III. Direktivi 2011/65/EU.

               Kako je propisano Direktivom 2011/65/EU te posebno u skladu sa zahtjevima iz njezina članka 5. stavka 1. točke (a), instrument je delegirana direktiva.

               Cilj je delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS 2 te postupkom utvrđenim tom direktivom za prilagođavanje priloga III. i IV. znanstvenom i tehničkom napretku.

               U skladu s načelom proporcionalnosti, ova mjera ne prelazi ono što je potrebno za ostvarivanje njezina cilja.

               Prijedlog ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 16.11.2018.

               o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo vezano u kristalnom staklu kako je definirano u Direktivi 69/493/EEZ

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  9
               , a posebno njezin članak 5. stavak 1. točku (a),

               budući da:

               (1)
                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. Taj se zahtjev ne primjenjuje na primjene navedene u Prilogu III. Direktivi 2011/65/EU.

               (2)
                     U Prilogu I. Direktivi 2011/65/EU navode se različite kategorije električne i elektroničke opreme na koje se primjenjuje ta direktiva (kategorije od 1. do 11.).

               (3)
                     Olovo je ograničena tvar navedena u Prilogu II. Direktivi 2011/65/EU. Međutim, upotreba olova vezanog u kristalnom staklu kako je definirano u Prilogu I. (kategorije 1., 2., 3. i 4.) Direktivi Vijeća 69/493/EEZ
                  10
                izuzeta je od ograničenja i trenutačno navedena u unosu 29 u Prilogu III. Direktivi 2011/65/EU. Datum isteka tog izuzeća za kategorije od 1. do 7. i 10. bio je 21. srpnja 2016.

               (4)
                     Komisija je primila zahtjev za obnavljanje tog izuzeća prije 21. siječnja 2015., u skladu s člankom 5. stavkom 5. Direktive 2011/65/EU. Izuzeće ostaje na snazi dok se ne donese odluka o tom zahtjevu.

               (5)
                     Olovni oksidi (PbO ili Pb3O4) upotrebljavaju se kao intermedijer za kemijsku sintezu olovnog kristalnog stakla. Olovno kristalno staklo upotrebljava se u električnoj i elektroničkoj opremi zbog jedinstvene kombinacije obrade (vrijeme hlađenja, radni raspon), optičkih (indeks refrakcije, disperzija) i dekorativnih (tvrdoća prema Vickersu) svojstava koji omogućuju proizvodnju električne i elektroničke opreme koja se ne bi mogla drukčije proizvesti, kao što su svjetiljke i lusteri, elektrificirana zrcala, zidni i ručni satovi, digitalni okviri za fotografije i građevni materijali (osvijetljeni blokovi).

               (6)
                     Zamjena ili eliminacija olova u kristalnom staklu još je znanstveno i tehnički neizvediva zbog nedostatka pouzdanih zamjenskih tvari. Izuzećem se ne narušava zaštita okoliša i zdravlja predviđena Uredbom (EZ) br. 1907/2006 Europskog parlamenta i Vijeća
                  11
               . Izuzeće za upotrebu olova vezanog u kristalnom staklu kako je definirano u Prilogu I. (kategorije 1., 2., 3. i 4.) Direktivi Vijeća 69/493/EEZ stoga bi trebalo obnoviti za kategorije od 1. do 7. i kategoriju 10.

               (7)
                     Kako za dotične primjene pouzdane alternativne tvari još nisu dostupne na tržištu te se ne očekuje da će biti dostupne u skoroj budućnosti, izuzeće za kategorije od 1. do 7. i kategoriju 10. trebalo bi obnoviti na maksimalno trajanje od pet godina do 21. srpnja 2021. Imajući na umu rezultate tekućih nastojanja za pronalaženje pouzdane zamjene, razdoblje trajanja izuzeća ne bi trebalo negativno utjecati na inovacije.

               (8)
                     Za kategorije osim kategorija od 1. do 7. i kategorije 10. postojeće se izuzeće nastavlja primjenjivati u razdobljima valjanosti utvrđenima u članku 5. stavku 2. drugom podstavku Direktive 2011/65/EU. Radi jasnoće, datume isteka izuzeća trebalo bi dodati u Prilog III. toj direktivi.

               (9)
                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [posljednjeg dana dvanaestog mjeseca nakon dana stupanja na snagu ove Direktive] donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana dvanaestog mjeseca nakon dana stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 16.11.2018.

                     Za Komisiju

                     Predsjednik
                     Jean-Claude JUNCKER

                     (1)

                        SL L 174, 1.7.2011., str. 88.

                     (2)

                        SL L 396, 30.12.2006., str. 1.

                     (3)

                        Popis je dostupan na:
                  http://ec.europa.eu/environment/waste/rohs_eee/adaptation_en.htm

                     (4)

                        Te su kategorije: 1. veliki kućanski uređaji; 2. mali kućanski uređaji; 3. oprema informatičke tehnike (IT) i oprema za telekomunikacije; 4. oprema široke potrošnje za razonodu; 5. rasvjetna oprema; 6. električni i elektronički alati; 7. igračke, oprema za razonodu i sportska oprema; 10. automatski samoposlužni uređaji. Kategorije EEO-a navedene su u Prilogu I. Direktivi RoHS.

                     (5)

                  Razdoblje savjetovanja
                  : od 21.8.2015. do 16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Savjetovanja su provedena u pisanom obliku od 27. travnja do 18. svibnja 2017.

                     (8)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalazi nacrt delegiranog akta.

                     (9)

                        SL L 174, 1.7.2011., str. 88.

                     (10)

                        Direktiva Vijeća 69/493/EEZ od 15. prosinca 1969. o usklađivanju zakona država članica o kristalnom staklu (SL L 326, 29.12.1969., str. 36.).

                     (11)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

    ---documentbreak---

               PRILOG

               U Prilogu III. unos 29 zamjenjuje se sljedećim:

                        „29

                        Olovo vezano u kristalnom staklu kako je definirano u Prilogu I. (kategorije 1., 2., 3. i 4.) Direktivi Vijeća 69/493/EEZ *

                        Istječe:

                        -21. srpnja 2021. za kategorije od 1. do 7. i kategoriju 10.,

                        -21. srpnja 2021. za kategorije 8. i 9. osim medicinskih proizvoda za dijagnostiku in vitro te instrumente za praćenje i kontrolu u industriji,

                        -21. srpnja 2023. za medicinske proizvode za dijagnostiku in vitro iz kategorije 8.,

                        -21. srpnja 2024. za instrumente za praćenje i kontrolu u industriji iz kategorije 9. te za kategoriju 11.”

               * Direktiva Vijeća 69/493/EEZ od 15. prosinca 1969. o usklađivanju zakona država članica o kristalnom staklu (SL L 326, 29.12.1969., str. 36.).


title: DELEGIRANA DIREKTIVA KOMISIJE (EU) .../… o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemovima za kompletiranje održivog električnog kontakta između poluvodičke pločice i nosača u integriranom krugu „flip chip” sklopova

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinaka)
                  1
                (RoHS 2) u pogledu izuzeća za posebne primjene koje sadržavaju olovo.

               Direktivom RoHS 2 ograničava se uporaba određenih opasnih tvari u električnoj i elektroničkoj opremi, kako je predviđeno njezinim člankom 4. Na snagu je stupila 21. srpnja 2011.

               Ograničene tvari popisane su u Prilogu II. Direktivi RoHS 2. Već se provode ograničenja za olovo, živu, kadmij, šesterovalentni krom, polibromirane bifenile i polibromirane difenil-etere, dok će se ograničenja za bis(2-etilheksil)-ftalat (DEHP), benzil-butil-ftalat (BBP), dibutil-ftalat (DBP) i diizobutil-ftalat (DIBP) primjenjivati od 22. srpnja 2019. ili kasnije. U prilozima III. i IV. Direktivi RoHS 2 navode se materijali i komponente električne i elektroničke opreme (EEO) za posebne primjene koji su izuzeti iz ograničenja za tvari iz članka 4. stavka 1. te direktive.

               Člankom 5. predviđa se prilagođavanje priloga III. i IV. znanstvenom i tehničkom napretku (uvrštavanje, obnavljanje, izmjene i ukidanje izuzeća). U skladu s člankom 5. stavkom 1. točkom (a) izuzeća se uvrštavaju u priloge III. i IV. samo ako se tim uvrštavanjem ne narušava zaštita okoliša i zdravlja predviđena Uredbom (EZ) br. 1907/2006
                  2
                i ako je ispunjen bilo koji od sljedećih uvjeta: njihova eliminacija ili zamjena putem izmjena u dizajnu ili materijalima i komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, pouzdanost zamjenskih tvari nije osigurana ili postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada koristi od te zamjene za okoliš, zdravlje i sigurnost potrošača.

               Nadalje, člankom 5. stavkom 1. utvrđuje se da Europska komisija (dalje u tekstu „Komisija”) pojedinačnim delegiranim aktima u skladu s člankom 20. uvrštava materijale i komponente električne i elektroničke opreme za posebne primjene u popise iz priloga III. i IV. Člankom 5. stavkom 3. i Prilogom V. utvrđuje se postupak za podnošenje zahtjeva za odobrenje, obnavljanje i opoziv izuzeća.

               2.SAVJETOVANJA PRIJE DONOŠENJA AKTA

               Od objave Direktive RoHS 2 Komisija je od gospodarskih subjekata primila brojne zahtjeve
                  3
               , u skladu s odredbama članka 5. stavka 3. i Priloga V., za nova izuzeća i za obnavljanje postojećih izuzeća.

               Važećim izuzećem iz unosa 15 u Prilogu III. dopušta se upotreba olova u lemovima za kompletiranje održivog električnog kontakta između poluvodičke pločice i nosača u integriranom krugu „flip chip” sklopova. Komisija je primila jedan zahtjev za obnavljanje tog izuzeća u siječnju 2015. Iako je datum isteka izuzeća iz unosa 15 za kategorije od 1. do 7. i kategoriju 10.
                  4
                bio 21. srpnja 2016., u skladu sa zahtjevima Direktive RoHS (članak 5. stavak 5. drugi podstavak) izuzeće se nastavlja primjenjivati sve dok Komisija ne donese odluku o zahtjevu za obnavljanje.

               Kako bi ocijenila zahtjev za izuzeće, Komisija je pokrenula studiju za provođenje potrebne tehničke i znanstvene procjene, uključujući osmotjedno otvoreno internetsko savjetovanje s dionicima
                  5
                o zahtjevu. U savjetovanju s dionicima primljena su dva odgovora.

               Objavljeno je završno izvješće koje sadržava procjenu zahtjeva
                  6
               ; dionici su obaviješteni.

               Komisija se zatim savjetovala sa stručnom skupinom država članica za delegirane akte u okviru Direktive RoHS 2 u pisanom obliku, kako je dogovoreno na prethodnom sastanku
                  7
               . Stručnjaci su se složili s nacrtom koji je predložila Komisija, uz veliku većinu suzdržanih članova. U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Primljena su četiri očitovanja u kojima se podupire akt, a u jednom je predložen i izmijenjeni tekst (koji je ocijenjen u okviru tehničke procjene i odbačen) te produljenje prijelaznog razdoblja na 18 mjeseci. Poduzeti su svi potrebni koraci u skladu s člankom 5. stavcima od 3. do 7.
                  8
                u vezi s izuzećima za ograničenja za tvari. Vijeće i Europski parlament obaviješteni su o svim aktivnostima.

               U završnom izvješću posebno su istaknute sljedeće tehničke informacije i ocjene:

               ·olovni lemovi upotrebljavaju se u „flip chip” spojevima kao izdanci i lemovi za pričvršćivanje pločice na nosač čipa. Ti lemovi moraju biti otporni na kvar zbog elektromigracije pri potrebnim iznimno visokim gustoćama struje, moraju moći stvoriti hijerarhiju lemova koja omogućuje postupno sklapanje i preradu komponenata u proizvodnom postupku te moraju imati visoku rastegljivost za smanjenje termomehaničkog naprezanja u metalurškim strukturama ispod izdanaka, posebice kod većih pločica.

               ·Trenutačno je zamjena ili eliminacija olova još znanstveno i tehnički neizvediva za određene „flip chip” sklopove.

               Rezultati ocjenjivanja za kategorije od 1. do 7. i kategoriju 10. pokazali su da je najmanje jedan od relevantnih kriterija iz članka 5. stavka 1. točke (a) zadovoljen u zahtjevu za izuzeće u pogledu unosa 15 u Prilogu III. Postojeći tekst izuzeća izmijenjen je kako bi se opseg izuzeća suzio na primjene za koje pouzdane alternativne tvari još nisu dostupne uz dodavanje unosu 15 podunosa 15(a). Određeno je razdoblje valjanosti do 21. srpnja 2021. Ne očekuju se negativni učinci na inovacije. Za primjene za koje već postoje pouzdane alternativne tvari predviđaju se samo zanemarivi socioekonomski utjecaji zamjene u tom razdoblju jer je postupna zamjena bezolovnim alternativnim tvarima već u tijeku.

               Za kategorije osim kategorija od 1. do 7. i kategorije 10. postojeće se izuzeće nastavlja primjenjivati u razdobljima valjanosti utvrđenima u članku 5. stavku 2. Tim izuzećem ne smanjuje se zaštita okoliša i zdravlja predviđena Uredbom (EZ) br. 1907/2006 (Uredba REACH) u skladu s člankom 5. Direktive 2011/65/EU.

               3.PRAVNI ELEMENTI DELEGIRANOG AKTA

               Delegiranom direktivom odobrava se izuzeće od ograničenja iz članka 4. stavka 1., za uporabu olova u posebnim primjenama, koje treba uvrstiti u Prilog III. Direktivi 2011/65/EU.

               Kako je propisano Direktivom 2011/65/EU te posebno u skladu sa zahtjevima iz njezina članka 5. stavka 1. točke (a), instrument je delegirana direktiva.

               Cilj je delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS 2 te postupkom utvrđenim tom direktivom za prilagođavanje priloga III. i IV. znanstvenom i tehničkom napretku.

               U skladu s načelom proporcionalnosti, ova mjera ne prelazi ono što je potrebno za ostvarivanje njezina cilja.

               Prijedlog ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 16.11.2018.

               o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za olovo u lemovima za kompletiranje održivog električnog kontakta između poluvodičke pločice i nosača u integriranom krugu „flip chip” sklopova

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  9
               , a posebno njezin članak 5. stavak 1. točku (a),

               budući da:

               (1)
                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. Taj se zahtjev ne primjenjuje na primjene navedene u Prilogu III. Direktivi 2011/65/EU.

               (2)
                     U Prilogu I. Direktivi 2011/65/EU navode se različite kategorije električne i elektroničke opreme na koje se primjenjuje ta direktiva (kategorije od 1. do 11.).

               (3)
                     Olovo je ograničena tvar navedena u Prilogu II. Direktivi 2011/65/EU. Međutim, upotreba olova u lemovima za kompletiranje održivog električnog kontakta između poluvodičke pločice i nosača u integriranom krugu „flip chip” sklopova izuzeta je od ograničenja i trenutačno navedena u unosu 15 u Prilogu III. toj direktivi. Datum isteka tog izuzeća za kategorije od 1. do 7. i 10. bio je 21. srpnja 2016.

               (4)
                     Komisija je primila zahtjev za obnavljanje tog izuzeća prije 21. siječnja 2015., u skladu s člankom 5. stavkom 5. Direktive 2011/65/EU. Izuzeće ostaje na snazi dok se ne donese odluka o tom zahtjevu.

               (5)
                     Olovni lemovi upotrebljavaju se u „flip chip” spojevima kao izdanci i lemovi za pričvršćivanje pločice na nosač čipa. Ti lemovi moraju biti otporni na kvar zbog elektromigracije pri potrebnim iznimno visokim gustoćama struje i moraju moći stvoriti hijerarhiju lemova koja omogućuje postupno sklapanje i preradu komponenata u proizvodnom postupku. Moraju imati i visoku rastegljivost za smanjenje termomehaničkog naprezanja u metalurškim strukturama ispod izdanaka, posebice kod većih pločica.

               (6)
                     Za određene primjene obuhvaćene važećim izuzećem zamjena ili eliminacija olova još je znanstveno i tehnički neizvediva zbog nedostatka pouzdanih zamjenskih tvari. Izuzećem se ne narušava zaštita okoliša i zdravlja predviđena Uredbom (EZ) br. 1907/2006 Europskog parlamenta i Vijeća
                  10
               . Stoga bi ga trebalo obnoviti za te primjene.

               (7)
                     Za sve druge primjene trenutačno obuhvaćene izuzećem uvjeti za obnavljanje nisu ispunjeni. U skladu s člankom 5. stavkom 6. Direktive 2011/65/EU, izuzeća za te primjene trebala bi se primjenjivati još 12 mjeseci nakon datuma stupanja na snagu ove Delegirane direktive.

               (8)
                     Kako za primjene obuhvaćene zahtjevom pouzdane alternativne tvari još nisu dostupne na tržištu, izuzeće za kategorije od 1. do 7. i kategoriju 10. za te primjene trebalo bi obnoviti na maksimalno trajanje od pet godina do 21. srpnja 2021. Imajući na umu rezultate tekućih nastojanja za pronalaženje pouzdane zamjene, razdoblje trajanja izuzeća ne bi trebalo negativno utjecati na inovacije.

               (9)
                     Za kategorije osim kategorija od 1. do 7. i kategorije 10. postojeće se izuzeće nastavlja primjenjivati u razdobljima valjanosti utvrđenima u članku 5. stavku 2. drugom podstavku Direktive 2011/65/EU. Radi jasnoće, datume isteka izuzeća trebalo bi dodati u Prilog III. toj direktivi.

               (10)
                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [posljednjeg dana dvanaestog mjeseca nakon dana stupanja na snagu ove Direktive] donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana dvanaestog mjeseca nakon dana stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 16.11.2018.

                     Za Komisiju

                     Predsjednik
                     Jean-Claude JUNCKER

                     (1)

                        SL L 174, 1.7.2011., str. 88.

                     (2)

                        SL L 396, 30.12.2006., str. 1.

                     (3)

                        Popis je dostupan na:
                  http://ec.europa.eu/environment/waste/rohs_eee/adaptation_en.htm

                     (4)

                        Te su kategorije: 1. veliki kućanski uređaji; 2. mali kućanski uređaji; 3. oprema informatičke tehnike (IT) i oprema za telekomunikacije; 4. oprema široke potrošnje za razonodu; 5. rasvjetna oprema; 6. električni i elektronički alati; 7. igračke, oprema za razonodu i sportska oprema; 10. automatski samoposlužni uređaji. Kategorije EEO-a navedene su u Prilogu I. Direktivi RoHS.

                     (5)

                  Razdoblje savjetovanja
                  : od 21.8.2015. do 16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Savjetovanja su provedena u pisanom obliku od 27. travnja do 18. svibnja 2017.

                     (8)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalazi nacrt delegiranog akta.

                     (9)

                        SL L 174, 1.7.2011., str. 88.

                     (10)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

    ---documentbreak---

               PRILOG

               U Prilogu III. unos 15 zamjenjuje se sljedećim:

                        „15

                        Olovo u lemovima za kompletiranje održivog električnog kontakta između poluvodičke pločice i nosača u integriranom krugu „flip chip” sklopova

                        Primjenjuje se za kategorije 8., 9. i 11. i istječe:

                        -21. srpnja 2021. za kategorije 8. i 9. osim medicinskih proizvoda za dijagnostiku in vitro te instrumente za praćenje i kontrolu u industriji,

                        -21. srpnja 2023. za medicinske proizvode za dijagnostiku in vitro iz kategorije 8.,

                        -21. srpnja 2024. za instrumente za praćenje i kontrolu u industriji iz kategorije 9. te za kategoriju 11.

                        15(a)

                        Olovo u lemovima za kompletiranje održivog električnog kontakta između poluvodičke pločice i nosača u integriranom krugu „flip chip” sklopova gdje je zadovoljen najmanje jedan od sljedećih kriterija:

                        -poluvodički tehnološki čvor veličine 90 nm ili veći,

                        -jedna pločica od 300 mm2 ili veća u bilo kojem poluvodičkom tehnološkom čvoru,

                        -paketirani sklopovi pločica s pločicom od 300 mm2 ili većom ili silicijskim umetcima od 300 mm2 ili većima.

                        Primjenjuje se za kategorije od 1. do 7. i kategoriju 10. i istječe 21. srpnja 2021.”


title: DELEGIRANA DIREKTIVA KOMISIJE (EU) .../… o izmjeni, u svrhu prilagodbe znanstvenom i tehničkom napretku, Priloga IV. Direktivi 2011/65/EU Europskog parlamenta i Vijeća u pogledu izuzeća za olovo u platiniranim platinskim elektrodama koje se koriste za određena mjerenja vodljivosti

text:
                             EUROPSKA
                             KOMISIJA
                                                     Bruxelles, 17.12.2019.
                                                     C(2019) 9061 final
                    DELEGIRANA DIREKTIVA KOMISIJE (EU) .../…
                                       оd 17.12.2019.
   o izmjeni, u svrhu prilagodbe znanstvenom i tehničkom napretku, Priloga IV. Direktivi
    2011/65/EU Europskog parlamenta i Vijeća u pogledu izuzeća za olovo u platiniranim
          platinskim elektrodama koje se koriste za određena mjerenja vodljivosti
                                   (Tekst značajan za EGP)
HR                                                                                HR
 ---pagebreak---                                                OBRAZLOŽENJE
   1.       KONTEKST DELEGIRANOG AKTA
   Ovom Delegiranom direktivom Komisije izmjenjuje se, u svrhu prilagodbe tehničkom
   napretku, Prilog IV. Direktivi 2011/65/EU Europskog parlamenta i Vijeća o ograničenju
   uporabe određenih opasnih tvari u električnoj i elektroničkoj opremi (preinačeno)1 (Direktiva
   2011/65/EU) u pogledu izuzeća za posebne primjene koje sadržavaju olovo.
   Direktivom 2011/65/EU ograničava se uporaba određenih opasnih tvari u električnoj i
   elektroničkoj opremi, kako je predviđeno njezinim člankom 4. Na snagu je stupila
   21. srpnja 2011.
   Trenutačno su u Prilogu II. Direktivi 2011/65/EU popisane sljedeće ograničene tvari: olovo,
   živa, kadmij, šesterovalentni krom, polibromirani bifenili (PBB) i polibromirani difenil-eteri
   (PBDE), bis(2‑ etilheksil)ftalat (DEHP), butil-benzil-ftalat (BBP), dibutil-ftalat (DBP) i
   diizobutil-ftalat (DIBP). U prilozima III. i IV. Direktivi 2011/65/EU navode se materijali i
   komponente električne i elektroničke opreme (EEO) za posebne primjene koji su izuzeti iz
   ograničenja za tvari iz članka 4. stavka 1. te direktive.
   Člankom 5. propisuje se prilagodba priloga III. i IV. znanstvenom i tehničkom napretku
   (uvrštavanje, obnavljanje, izmjene i ukidanje izuzeća). U skladu s člankom 5. stavkom 1.
   točkom (a) izuzeća se trebaju uvrstiti u priloge III. i IV. samo ako to uvrštavanje ne narušava
   zaštitu okoliša i zdravlja predviđenu Uredbom (EZ) br. 1907/20062 i ako je ispunjen bilo koji
   od sljedećih uvjeta: njihova eliminacija ili zamjena putem izmjena u dizajnu ili materijalima i
   komponentama za koje nije potreban ni jedan od materijala ili tvari navedenih u Prilogu II.
   nije izvediva iz znanstvenih ili tehničkih razloga, pouzdanost zamjenskih tvari nije osigurana
   ili postoji vjerojatnost da ukupni negativni učinci zamjenskih rješenja na okoliš, zdravlje i
   sigurnost potrošača prevladaju koristi od tih zamjenskih rješenja za okoliš, zdravlje i sigurnost
   potrošača.
   Nadalje, člankom 5. stavkom 1. propisuje se da Europska komisija (dalje u tekstu „Komisija”)
   putem pojedinačnih delegiranih akata u skladu s člankom 20. uvrštava materijale i
   komponente električne i elektroničke opreme za posebne primjene u popise iz priloga III. i
   IV. Člankom 5. stavkom 3. i Prilogom V. utvrđuje se postupak za podnošenje zahtjeva za
   odobrenje, obnavljanje i opoziv izuzeća.
   2.       SAVJETOVANJA PRIJE DONOŠENJA AKTA
   Od objave Direktive 2011/65/EU Komisija je od gospodarskih subjekata zaprimila brojne3
   zahtjeve, u skladu s odredbama članka 5. stavka 3. i Priloga V., za izdavanje novih i
   obnavljanje postojećih izuzeća.
   Važećim izuzećem 37 iz Priloga IV. dopušta se uporaba olova u platiniranim platinskim
   elektrodama koje se koriste za mjerenja vodljivosti ako se primjenjuju određeni uvjeti.
   Komisija je primila jedan zahtjev za obnavljanje tog izuzeća u lipnju 2017. Iako je datum
   isteka izuzeća iz unosa 37 za kategorije 8. i 9. bio 31. prosinca 2018., u skladu sa zahtjevima
   1
           SL L 174, 1.7.2011., str. 88.
   2
           SL L 396, 30.12.2006., str. 1.
   3
           Popis je dostupan na: http://ec.europa.eu/environment/waste/rohs_eee/adaptation_en.htm
HR                                                        1                                          HR
 ---pagebreak---    Direktive 2011/65/EU (članak 5. stavak 5. drugi podstavak) izuzeće se nastavlja primjenjivati
   sve dok Komisija ne donese odluku o zahtjevu za obnavljanje4.
   Kako bi ocijenila zahtjev za izuzeće, Komisija je pokrenula studiju za provođenje potrebne
   tehničke i znanstvene procjene, uključujući šestotjedno otvoreno internetsko savjetovanje s
   dionicima5 o zahtjevu. Tijekom savjetovanja s dionicima nisu zaprimljene nikakve primjedbe.
   Objavljeno je završno izvješće koje sadržava procjenu zahtjeva6; dionici su obaviješteni.
   Komisija se zatim na sastanku stručnjaka 29. listopada 2018. savjetovala sa stručnom
   skupinom država članica za delegirane akte na temelju Direktive 2011/65/EU. Stručnjaci su se
   složili s predstavljenim prijedlogom, uz većinu suzdržanih članova. U skladu sa Smjernicama
   za bolju regulativu nacrt delegirane direktive objavljen je na portalu za bolju regulativu na
   razdoblje od četiri tjedna tijekom kojeg se javnost mogla očitovati. Primjedbi nije bilo.
   Poduzeti su svi propisani koraci u vezi s izuzećima za ograničenja tvari u skladu s člankom 5.
   stavcima od 3. do 7.7 Vijeće i Europski parlament obaviješteni su o svim aktivnostima.
   U završnom izvješću posebno su istaknute sljedeće tehničke informacije i ocjene:
             Platinirane platinske elektrode koje sadržavaju olovo upotrebljavaju se u
              specijaliziranim instrumentima za mjerenja koja zahtijevaju određene karakteristike
              mjerenja, kao što je široki raspon, velika točnost ili velika pouzdanost u jako kiselim
              ili lužnatim uvjetima. Elektrode se, među ostalim, upotrebljavaju u mjerenjima
              električne vodljivosti pri pregledima i ispitivanju voda (riječnih voda, morske vode,
              vode za piće, industrijskih otpadnih voda itd.).
             Potpuna zamjena ili eliminacija olova za predmetne primjene i dalje je znanstveno i
              tehnički neizvediva.
   Rezultati ocjenjivanja za kategorije 8. i 9. pokazuju da se konkretnim izuzećem ne bi narušila
   zaštita okoliša i zdravlja predviđena Uredbom (EZ) br. 1907/2006 (REACH), u skladu s
   člankom 5. Direktive 2011/65/EU. Nadalje, zahtjev za izuzeće ispunjava barem jedan
   relevantni kriterij iz članka 5. stavka 1. točke (a): budući da za predmetne primjene trenutačno
   nisu dostupne pouzdane alternative niti je vjerojatno da će se uskoro pojaviti na tržištu,
   opravdano je produljenje izuzeća na najdulje razdoblje od sedam godina, do 31. prosinca
   2025. Budući da pouzdane zamjenske tvari još nisu dostupne, ne očekuju se negativni
   socioekonomski utjecaji zamjene u tom razdoblju. Ne očekuje se ni da će odobreno razdoblje
   valjanosti negativno utjecati na inovacije.
   4
            Kategorije navedene u Prilogu I. Direktivi 2011/65/EU su sljedeće: 1. veliki kućanski uređaji; 2. mali
            kućanski uređaji; 3. oprema informatičke tehnike (IT) i oprema za telekomunikacije; 4. oprema široke
            potrošnje za razonodu; 5. rasvjetna oprema; 6. električni i elektronički alati; 7. igračke, oprema za
            razonodu i sportska oprema; 8. medicinski proizvodi; 9. instrumenti za praćenje i kontrolu uključujući
            instrumente za praćenje i kontrolu u industriji; 10. automatski samoposlužni uređaji; 11. ostali EEO koji
            nije obuhvaćen nijednom od gore navedenih kategorija.
   5
            Razdoblje savjetovanja: od 20.10.2017. do 1.12.2017.
   6
            https://publications.europa.eu/en/publication-detail/-/publication/33a336f0-e0ef-11e8-b690-
            01aa75ed71a1/language-en/format-PDF/source-85019010 .
   7
            Popis potrebnih administrativnih koraka dostupan je na internetskoj stranici Komisije. U
            Međuinstitucijskom registru delegiranih akata na adresi https://webgate.ec.europa.eu/regdel/#/home
            može se vidjeti u kojoj se fazi postupka nalazi svaki nacrt delegiranog akta.
HR                                                           2                                                        HR
 ---pagebreak---    3.       PRAVNI ELEMENTI DELEGIRANOG AKTA
   Delegiranom direktivom odobrava se izuzeće od ograničenja iz članka 4. stavka 1., za
   uporabu olova u posebnim primjenama, koje treba uvrstiti u Prilog IV. Direktivi 2011/65/EU.
   Kako je propisano Direktivom 2011/65/EU te posebno u skladu sa zahtjevima iz njezina
   članka 5. stavka 1. točke (a), instrument je Delegirana direktiva.
   Cilj je Delegirane direktive doprinijeti zaštiti zdravlja ljudi i okoliša te uskladiti odredbe za
   funkcioniranje unutarnjeg tržišta u području električne i elektroničke opreme dopuštanjem
   uporabe inače zabranjenih tvari za posebne primjene u skladu s odredbama i pod uvjetima
   Direktive 2011/65/EU te postupkom utvrđenim tom direktivom za prilagodbu priloga III. i IV.
   znanstvenom i tehničkom napretku.
   U skladu s načelom proporcionalnosti, ova mjera ne prelazi ono što je potrebno za
   ostvarivanje njezina cilja.
   Prijedlog ne utječe na proračun EU-a.
HR                                                  3                                                HR
 ---pagebreak---                         DELEGIRANA DIREKTIVA KOMISIJE (EU) .../…
                                                 оd 17.12.2019.
     o izmjeni, u svrhu prilagodbe znanstvenom i tehničkom napretku, Priloga IV. Direktivi
      2011/65/EU Europskog parlamenta i Vijeća u pogledu izuzeća za olovo u platiniranim
             platinskim elektrodama koje se koriste za određena mjerenja vodljivosti
                                             (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o
   ograničenju uporabe određenih opasnih tvari u električnoj i elektroničkoj opremi1, a posebno
   njezin članak 5. stavak 1. točku (a),
   budući da:
   (1)     Direktivom 2011/65/EU propisuje se da države članice moraju osigurati da električna i
           elektronička oprema stavljena na tržište ne sadržava opasne tvari navedene u
           Prilogu II. toj direktivi. To se ograničenje ne primjenjuje na određene izuzete primjene
           koje su specifične za medicinske proizvode i instrumente za praćenje i kontrolu te su
           navedene u Prilogu IV. toj direktivi.
   (2)     Kategorije električne i elektroničke opreme na koje se primjenjuje Direktiva
           2011/65/EU navedene su u Prilogu I. toj direktivi.
   (3)     Olovo je ograničena tvar navedena u Prilogu II. Direktivi 2011/65/EU.
   (4)     Komisija je Delegiranom Direktivom 2014/73/EU2 dopustila izuzeće za korištenje
           olova u platiniranim platinskim elektrodama koje se koriste za mjerenja vodljivosti
           ako se primjenjuju određeni uvjeti (dalje u tekstu „izuzeće”), konkretno uvrštavanjem
           tih primjena u Prilog IV. Direktivi 2011/65/EU. Izuzeće je trebalo isteći 31. prosinca
           2018. u skladu s člankom 5. stavkom 2. drugim podstavkom te direktive.
   (5)     Komisija je 30. lipnja 2017. primila zahtjev za produljenje izuzeća (dalje u tekstu
           „zahtjev za produljenje”), to jest u roku iz članka 5. stavka 5. Direktive 2011/65/EU. U
           skladu s tom odredbom izuzeće ostaje na snazi do donošenja odluke o zahtjevu za
           produljenje.
   (6)     U skladu s člankom 5. stavkom 7. Direktive 2011/65/EU u okviru ocjenjivanja
           zahtjeva za produljenje provedena su savjetovanja s dionicima.
   (7)     Platinirane platinske elektrode koje sadržavaju olovo upotrebljavaju se u
           specijaliziranim instrumentima za mjerenja koja zahtijevaju određene karakteristike
   1
           SL L 174, 1.7.2011., str. 88.
   2
           Delegirana direktiva Komisije 2014/73/EU оd 13. ožujka 2014. o izmjeni, u svrhu prilagodbe
           tehničkom napretku, Priloga IV. Direktivi 2011/65/EU Europskog parlamenta i Vijeća u pogledu
           izuzeća za olovo u platiniranim platinskim elektrodama koje se koriste za mjerenja vodljivosti
           (SL L 148, 20.5.2014., str. 80.).
HR                                                      4                                                 HR
 ---pagebreak---            mjerenja, kao što je široki raspon, velika točnost ili velika pouzdanost u jako kiselim
           ili lužnatim uvjetima.
   (8)     Zbog nedostatka pouzdanih alternativa zamjena ili eliminacija olova u predmetnim
           primjenama znanstveno je i tehnički trenutačno neizvediva u određenim mjernim
           instrumentima. Produljenje izuzeća je u skladu s Uredbom (EZ) br. 1907/2006
           Europskog parlamenta i Vijeća3 i stoga se njime ne narušava zaštita okoliša i zdravlja
           koja je njome predviđena.
   (9)     Stoga je primjereno odobriti produljenje izuzeća.
   (10)    Izuzeće bi trebalo obnoviti na najdulje razdoblje valjanosti od sedam godina do
           31. prosinca 2025., u skladu s člankom 4. stavkom 3. i člankom 5. stavkom 2. trećim
           podstavkom Direktive 2011/65/EU. Imajući na umu rezultate stalnih nastojanja da se
           pronađu pouzdane zamjene, razdoblje trajanja izuzeća ne bi trebalo negativno utjecati
           na inovacije.
   (11)    Direktivu 2011/65/EU trebalo bi stoga na odgovarajući način izmijeniti,
   DONIJELA JE OVU DIREKTIVU:
                                                     Članak 1.
   Prilog IV. Direktivi 2011/65/EU mijenja se kako je utvrđeno u Prilogu ovoj Direktivi.
                                                     Članak 2.
   1.        Države članice najkasnije do [posljednjeg dana dvanaestog mjeseca nakon datuma
             stupanja na snagu ove Direktive] donose i objavljuju zakone i druge propise potrebne
             za usklađivanje s ovom Direktivom. One Komisiji odmah dostavljaju tekst tih
             odredaba.
             One te odredbe primjenjuju od [posljednjeg dana dvanaestog mjeseca nakon datuma
             stupanja na snagu ove Direktive + 1 dan].
             Kada države članice donose te odredbe, one sadržavaju upućivanje na ovu Direktivu
             ili se na nju upućuje prilikom njihove službene objave. Države članice određuju
             načine tog upućivanja.
   2.        Države članice Komisiji dostavljaju tekst glavnih odredaba nacionalnog prava koje
             donesu u području na koje se odnosi ova Direktiva.
                                                     Članak 3.
   Ova Direktiva stupa na snagu dvadesetog dana od dana objave u Službenom listu Europske
   unije.
   3
           Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji,
           evaluaciji, autorizaciji i ograničavanju kemikalija (REACH) i osnivanju Europske agencije za
           kemikalije (SL L 396, 30.12.2006., str. 1.).
HR                                                       5                                               HR
 ---pagebreak---                                            Članak 4.
   Ova je Direktiva upućena državama članicama.
   Sastavljeno u Bruxellesu 17.12.2019.
                                            Za Komisiju
                                            Predsjednik/Predsjednica
                                            Ursula VON DER LEYEN
HR                                             6                     HR
 ---documentbreak---                              EUROPSKA
                             KOMISIJA
                                                    Bruxelles, 17.12.2019.
                                                    C(2019) 9061 final
                                                    ANNEX
                                         PRILOG
                               Delegiranoj direktivi Komisije
   o izmjeni, u svrhu prilagodbe znanstvenom i tehničkom napretku, Priloga IV. Direktivi
    2011/65/EU Europskog parlamenta i Vijeća u pogledu izuzeća za olovo u platiniranim
          platinskim elektrodama koje se koriste za određena mjerenja vodljivosti
HR                                                                                HR
 ---pagebreak---                                                PRILOG
   U Prilogu IV. Direktivi 2011/65/EU unos 37 zamjenjuje se sljedećim:
   „37         Olovo u platiniranim platinskim elektrodama koje se koriste za mjerenja
               vodljivosti kada se primjenjuje najmanje jedan od sljedećih uvjeta:
               (a) širokopojasna mjerenja s rasponom vodljivosti koji obuhvaća više od jednog
                   reda veličine (tj. raspon između 0,1 mS/m i 5 mS/m) u laboratorijskim
                   primjenama za nepoznate koncentracije;
               (b) mjerenja otopina kod kojih su potrebni točnost od +/– 1 % raspona uzorka i
                   velika otpornost elektrode na koroziju za neku od sljedećih vrsta otopina:
                   i. otopine s kiselošću < pH 1;
                   ii. otopine s lužnatošću > pH 13;
                   iii. korozivne otopine koje sadržavaju halogeni plin;
               (c) mjerenja vodljivosti veće od 100 mS/m koja se moraju obavljati prijenosnim
                   instrumentima.
               Istječe 31. prosinca 2025.”
HR                                                1                                           HR


title: PROVEDBENA DIREKTIVA KOMISIJE (EU) .../… o utvrđivanju tehničkih specifikacija za označivanje vatrenog oružja i njegovih bitnih dijelova u skladu s Direktivom Vijeća 91/477/EEZ o nadzoru nabave i posjedovanja oružja

text:
               PROVEDBENA DIREKTIVA KOMISIJE (EU) .../…

               оd 16.1.2019.

               o utvrđivanju tehničkih specifikacija za označivanje vatrenog oružja i njegovih bitnih dijelova u skladu s Direktivom Vijeća 91/477/EEZ o nadzoru nabave i posjedovanja oružja

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu Vijeća 91/477/EEZ od 18. lipnja 1991. o nadzoru nabave i posjedovanja oružja
                  1
               , a posebno njezin članak 4. stavak 2.a,

               budući da:

               (1)Na temelju članka 4. stavka 1. Direktive 91/477/EEZ države članice dužne su osigurati da su vatreno oružje i njegovi bitni dijelovi, bilo stavljeni na tržište kao dio vatrenog oružja ili zasebno, opremljeni jasnom, trajnom i jedinstvenom oznakom. Člankom 4. stavkom 2. te Direktive utvrđuju se podaci koje treba sadržavati oznaka kako bi se povećala sljedivost vatrenog oružja i njegovih bitnih dijelova te olakšalo njihovo slobodno kretanje. Za vrlo male bitne dijelove, informacije koje oznaka mora sadržavati ograničene su na serijski broj ili na alfanumeričku ili digitalnu oznaku. Člankom 4. stavkom 4. te Direktive od država članica zahtijeva se održavanje sustava baze podataka u koji su dužne evidentirati sve informacije potrebne za praćenje i identifikaciju vatrenog oružja, uključujući informacije o oznaci dodijeljenoj vatrenom oružju i njegovim bitnim dijelovima, kao i informacije o mogućim prepravljanjima ili modifikacijama vatrenog oružja zbog kojih se mijenja njegova kategorija ili potkategorija, poput podataka o subjektu koji je zamijenio ili modificirao bitni dio.

               (2)U slučaju transfera iz vladinih zaliha u trajnu civilnu uporabu, oznaka mora sadržavati i identitet subjekta koji obavlja transfer. Osim ako je identitet već naveden kao dio postojeće oznake, on mora biti uključen u slučaju transfera u civilnu uporabu.

               (3)Na temelju Direktive 91/477/EEZ države članice dužne su i pobrinuti se da je svako osnovno pakiranje cjelovitog streljiva označeno tako da se na njemu nalazi naziv proizvođača, identifikacijski broj serije (lota), kalibar i vrsta streljiva. S obzirom na trenutačnu tržišnu praksu u pogledu pakiranja streljiva i na trenutačni razvoj tehnologije, u ovoj fazi nije potrebno utvrditi tehničke specifikacije za tu oznaku. Ova se Direktiva stoga treba primjenjivati samo na označivanje vatrenog oružja i njegovih bitnih dijelova (uključujući vrlo male bitne dijelove).

               (4)Odgovarajuća veličina fonta na oznakama ključna je za ostvarivanje cilja sve veće sljedivosti vatrenog oružja i njegovih bitnih dijelova. Stoga bi u tehničkim specifikacijama trebalo utvrditi najmanju dopuštenu veličinu fonta, čega bi se države članice morale pridržavati pri utvrđivanju veličine fonta za te oznake u svojem nacionalnom pravu.

               (5)Uzimajući u obzir Međunarodni standard za nadzor malog oružja (ISACS) o označivanju i evidencijama, trebalo bi zahtijevati da se oznake kućišta i uvodnika izrađenih od nemetalnih materijala vrste koja ugrožava jasnoću i trajnost oznake (na primjer, kućišta ili uvodnici od određenih kategorija polimera) moraju navesti na metalnoj pločici koja je trajno ugrađena u materijal kućišta ili uvodnika. Države članice trebale bi moći dopustiti uporabu nekih drugih tehnika, kao što je duboko lasersko graviranje, koje osiguravaju jednaku razinu jasnoće i trajnosti oznaka na kućištima i uvodnicima izrađenima od nemetalnih materijala.

               (6)Kako bi se olakšala sljedivost vatrenog oružja i njegovih bitnih dijelova u sustavima baza podataka država članica, države članice bi pri utvrđivanju pisma koje se smije upotrebljavati za označivanje vatrenog oružja i njegovih bitnih dijelova trebale imati mogućnost izbora isključivo između latiničnog, ćiriličnog ili grčkog pisma. Slično tome, izbor brojčanih sustava koji se mogu upotrebljavati za označivanje vatrenog oružja i njegovih bitnih dijelova trebao bi biti ograničen na arapske ili rimske brojke, kako odredi svaka država članica.

               (7)Ovom Direktivom ne dovodi se u pitanje članak 3. Direktive 91/477/EEZ.

               (8)U skladu sa Zajedničkom političkom izjavom država članica i Komisije od 28. rujna 2011. o dokumentima s objašnjenjima
                  2
               , države članice obvezale su se, u opravdanim slučajevima, uz obavijest o mjerama prenošenja priložiti jedan dokument ili više njih u kojima se objašnjava odnos između dijelova direktive i odgovarajućih dijelova nacionalnih instrumenata prenošenja.

               (9)Mjere predviđene ovom Direktivom u skladu su s mišljenjem Odbora osnovanog u skladu s člankom 13.b stavkom 1. Direktive 91/477/EEZ,

               DONIJELA JE OVU DIREKTIVU:

               Članak 1.
               Područje primjene

               Ova se Direktiva primjenjuje na vatreno oružje i njegove bitne dijelove, ali se ne primjenjuje na osnovna pakiranja cjelovitog streljiva.

               Članak 2.
               Tehničke specifikacije za označivanje vatrenog oružja i njegovih bitnih dijelova

               Države članice osiguravaju da oznaka propisana člankom 4. Direktive 91/477/EEZ zadovoljava tehničke specifikacije utvrđene u Prilogu ovoj Direktivi.

               Članak 3.
               Odredbe o prenošenju

               1.Države članice donose zakone i druge propise potrebne za usklađivanje s ovom Direktivom najkasnije do [Ured za publikacije: umetnuti datum koji je 12 mjeseci nakon objave ove Direktive u Službenom listu Europske unije]. One o tome odmah obavješćuju Komisiju.

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.

               2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 4.
               Stupanje na snagu

               Ova Direktiva stupa na snagu dvadesetog dana od dana objave u Službenom listu Europske unije.

               Članak 5.
               Adresati

               Ova je Direktiva upućena državama članicama.

               Sastavljeno u Bruxellesu 16.1.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 256, 13.9.1991., str. 51.

                     (2)

                        SL C 369, 17.12.2011., str. 14.

    ---documentbreak---

               Prilog

               Tehničke specifikacije za označivanje vatrenog oružja i njegovih bitnih dijelova

               1.Veličina fonta koja se upotrebljava na oznakama jest ona koju je propisala država članica. Veličina ili najmanja dopuštena veličina koju utvrđuje svaka država članica iznosi barem 1,6 mm. Prema potrebi, manja veličina fonta smije se upotrebljavati za označivanje bitnih dijelova koji su premali za označivanje u skladu s člankom 4. Direktive 91/477/EEZ.

               2.Za kućišta ili uvodnike izrađene od nemetalnih materijala vrste koju utvrđuje država članica, oznaka se navodi na metalnoj pločici koja je trajno ugrađena u materijal kućišta ili uvodnika, tako da:

               (a)pločicu nije moguće jednostavno ili lako ukloniti i

               (b)da se uklanjanjem pločice uništava dio kućišta ili uvodnika.

               Države članice usto mogu dopustiti upotrebu drugih tehnika za označivanje takvih kućišta ili uvodnika, pod uvjetom da se tim tehnikama osigurava jednaka razina jasnoće i trajnosti oznake.

               Pri utvrđivanju nemetalnih materijala za potrebe ove specifikacije države članice uzimaju u obzir u kojoj mjeri se tim materijalom može ugroziti jasnoća i trajnost oznake.

               3.Pismo koje se upotrebljava za označivanje utvrđuje država članica. Dopuštena pisma koja utvrđuju države članice su latinično, ćirilično ili grčko pismo.

               4.Brojčani sustav koji se upotrebljava za označivanje utvrđuje država članica. Dopušteni brojčani sustavi koje utvrđuju države članice su arapski ili rimski brojčani sustavi.


title: DELEGIRANA DIREKTIVA KOMISIJE (EU) .../… o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za bis(2-etilheksil)-ftalat (DEHP) u određenim gumenim komponentama koje se upotrebljavaju u sustavima motora

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (Direktiva 2011/65/EU) u pogledu izuzeća za posebne primjene koje sadržavaju bis(2-etilheksil)-ftalat (DEHP).

               Direktivom 2011/65/EU ograničava se uporaba određenih opasnih tvari u električnoj i elektroničkoj opremi, kako je predviđeno njezinim člankom 4. Na snagu je stupila 21. srpnja 2011.

               Ograničene tvari popisane su u Prilogu II. Direktivi 2011/65/EU. Već su na snazi ograničenja za olovo, živu, kadmij, šesterovalentni krom, polibromirane bifenile i polibromirane difenil-etere, a ograničenja za bis(2-etilheksil)-ftalat (DEHP), butil-benzil-ftalat (BBP), dibutil-ftalat (DBP), diizobutil-ftalat (DIBP) primjenjuju se od 22. srpnja 2019. ili nakon tog datuma. U prilozima III. i IV. Direktivi 2011/65/EU navode se materijali i komponente električne i elektroničke opreme (EEO) za posebne primjene izuzete od ograničenja za tvari iz članka 4. stavka 1. te direktive.

               Člankom 5. propisuje se prilagodba priloga III. i IV. znanstvenom i tehničkom napretku (uvrštavanje, obnavljanje, izmjene i ukidanje izuzeća). U skladu s člankom 5. stavkom 1. točkom (a) izuzeća se trebaju uvrstiti u priloge III. i IV. samo ako to uvrštavanje ne narušava zaštitu okoliša i zdravlja predviđenu Uredbom (EZ) br. 1907/2006
                  2
                i ako je ispunjen bilo koji od sljedećih uvjeta: njihova eliminacija ili zamjena putem izmjena u dizajnu ili materijalima i komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, pouzdanost zamjenskih tvari nije osigurana ili postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada koristi od te zamjene za okoliš, zdravlje i sigurnost potrošača.

               Nadalje, člankom 5. stavkom 1. propisuje se da Europska komisija (Komisija) putem pojedinačnih delegiranih akata u skladu s člankom 20. uvrštava materijale i komponente električne i elektroničke opreme za posebne primjene u popise iz priloga III. i IV. Člankom 5. stavkom 3. i Prilogom V. utvrđuje se postupak za podnošenje zahtjeva za odobrenje, obnavljanje i opoziv izuzeća.

               2.SAVJETOVANJA PRIJE DONOŠENJA AKTA

               Od objave Direktive 2011/65/EU Komisija je od gospodarskih subjekata zaprimila brojne zahtjeve
                  3
               , u skladu s odredbama članka 5. stavka 3. i Priloga V., za izdavanje novih i obnavljanje postojećih izuzeća.

               Komisija je 29. lipnja 2017. zaprimila zahtjev za uvrštenje novog izuzeća u Prilog III. za uporabu DEHP-a u gumenim dijelovima kao što su O-prsteni, brtvila, amortizeri, brtve, cijevi, uvodnice i kapice koji se upotrebljavaju u sustavima motora, uključujući ispušne sustave i turbopuhala, koji su konstruirani za uporabu u opremi koja nije namijenjena isključivo za široku potrošnju (zahtjev br. 2017-6). Izuzeće je zatraženo za kategoriju 11.
                  4

               Kako bi ocijenila zahtjev za izuzeće, Komisija je pokrenula studiju za provođenje potrebne tehničke i znanstvene procjene, uključujući šestotjedno otvoreno internetsko savjetovanje s dionicima
                  5
                o zahtjevu. Tijekom savjetovanja s dionicima zaprimljeno je jedno mišljenje.

               Objavljeno je završno izvješće koje sadržava procjenu zahtjeva
                  6
               ; dionici su obaviješteni.

               Komisija se zatim na sastanku stručnjaka 29. listopada 2018. savjetovala sa stručnom skupinom država članica za delegirane akte uspostavljenom na temelju Direktive 2011/65/EU. Stručnjaci su se složili s predstavljenim prijedlogom, uz veliku većinu suzdržanih članova. U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Nisu zaprimljene nikakve primjedbe. Poduzeti su svi propisani koraci u vezi s izuzećima za ograničenja tvari u skladu s člankom 5. stavcima od 3. do 7.
                  7
                Vijeće i Europski parlament obaviješteni su o svim aktivnostima.

               U završnom izvješću posebno su istaknute sljedeće tehničke informacije i ocjene:

               ·DEHP se gumenim materijalima dodaje kao omekšavalo kako bi bili elastični. Gumene komponente upotrebljavaju se kao fleksibilne poveznice dijelova sustava motora i sprečavaju curenje, zabrtvljuju dijelove motora te štite od vibracija ili prljavštine i tekućina tijekom dugog vijeka trajanja motora.

               ·Iako je zamjena DEHP-a u načelu znanstveno i tehnički izvediva u određenim gumenim komponentama, tek treba osigurati pouzdanost tih zamjena za posebne upotrebe u sustavima motora koje su obuhvaćene područjem primjene zatraženog izuzeća, za koje su potrebni dugi vijek trajanja i posebni zahtjevi poput otpornosti na sve kontaktne materijale (npr. gorivo, mazivo ulje, rashladna sredstva za hlađenje, plinovi, prljavština), temperaturu i vibracije.

               Rezultati ocjenjivanja za kategoriju 11. pokazuju da se konkretnim izuzećem ne bi narušila zaštita okoliša i zdravlja predviđena Uredbom (EZ) br. 1907/2006 (REACH), u skladu s člankom 5. Direktive 2011/65/EU. Nadalje, zahtjev za izuzeće ispunjava barem jedan relevantni kriterij iz članka 5. stavka 1. točke (a): budući da za predmetne primjene trenutačno nisu dostupne pouzdane alternative niti je vjerojatno da će se uskoro pojaviti na tržištu, opravdano je odobravanje izuzeća s maksimalnim razdobljem valjanosti od pet godina počevši od 22. srpnja 2019.
                  8
                Kako pouzdane zamjenske tvari još nisu dostupne, ne očekuju se negativni socioekonomski utjecaji zamjene u tom razdoblju. Ne očekuje se ni da će odobreno razdoblje valjanosti negativno utjecati na inovacije.

               3.PRAVNI ELEMENTI DELEGIRANOG AKTA

               Delegiranom direktivom odobrava se izuzeće od ograničenja iz članka 4. stavka 1., za uporabu DEHP-a u posebnim primjenama, koje treba uvrstiti u Prilog III. Direktivi 2011/65/EU.

               Kako je propisano Direktivom 2011/65/EU te posebno u skladu sa zahtjevima iz njezina članka 5. stavka 1. točke (a), instrument je delegirana direktiva.

               Cilj je Delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive 2011/65/EU te postupkom utvrđenim tom direktivom za prilagodbu priloga III. i IV. znanstvenom i tehničkom napretku.

               U skladu s načelom proporcionalnosti, ova mjera ne prelazi ono što je potrebno za ostvarivanje njezina cilja.

               Prijedlog ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 8.8.2019.

               o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za bis(2-etilheksil)-ftalat (DEHP) u određenim gumenim komponentama koje se upotrebljavaju u sustavima motora

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća  od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  9
               , a posebno njezin članak 5. stavak 1. točku (a),

               budući da:

               (1)
                     Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. Taj se zahtjev ne primjenjuje na primjene navedene u Prilogu III. Direktivi 2011/65/EU.

               (2)
                     Različite kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

               (3)
                     Bis(2-etilheksil)-ftalat (DEHP) je ograničena tvar navedena u Prilogu II. Direktivi 2011/65/EU. Komisija je 29. lipnja 2017. zaprimila zahtjev podnesen u skladu s člankom 5. stavkom 3. Direktive 2011/65/EU koji se odnosi na izuzeće, koje treba navesti u Prilogu III. Direktivi, za uporabu DEHP-a u gumenim dijelovima kao što su O-prsteni, brtvila, amortizeri, brtve, cijevi, uvodnice i kapice koji se upotrebljavaju u sustavima motora, uključujući ispušne sustave i turbopuhala, koji su konstruirani za uporabu u opremi koja nije namijenjena isključivo za široku potrošnju („zatraženo izuzeće”).

               (4)
                     U skladu s člankom 5. stavkom 7. Direktive 2011/65/EU u okviru ocjenjivanja zatraženog izuzeća provedena su savjetovanja s dionicima.

               (5)
                     DEHP se gumenim materijalima dodaje kao omekšavalo kako bi bili elastični. Gumene komponente upotrebljavaju se kao fleksibilne poveznice dijelova sustava motora i sprečavaju curenje, zabrtvljuju dijelove motora te štite od vibracija ili prljavštine i tekućina tijekom vijeka trajanja motora.

               (6)
                     Na tržištu trenutačno nema na raspolaganju alternativa bez DEHP-a koje bi osigurale dovoljnu razinu pouzdanosti za primjene u motorima za koje su potrebni dugi vijek trajanja i posebna svojstva poput otpornosti na sve kontaktne materijale (npr. gorivo, mazivo ulje, rashladna sredstva, plinovi ili prljavština), temperaturu i vibracije.

               (7)
                     Zbog nedostatka pouzdanih alternativa zamjena ili eliminacija DEHP-a još uvijek je znanstveno i tehnički neizvediva za određene gumene dijelove koji se upotrebljavaju u sustavima motora. Zatraženo izuzeće u skladu je s Uredbom (EZ) br. 1907/2006 Europskog parlamenta i Vijeća
                  10
                i stoga se njime ne narušava zaštita okoliša i zdravlja koja je njome predviđena.

               (8)
                     Stoga je primjereno odobriti zatraženo izuzeće tako da se primjene obuhvaćene tim izuzećem u pogledu električne i elektroničke opreme kategorije 11. Priloga I. Direktivi 2011/65/EU uvrste u Prilog III. Direktivi 2011/65/EU.

               (9)
                     Izuzeće bi trebalo odobriti za maksimalno razdoblje valjanosti od pet godina počevši od 22. srpnja 2019., u skladu s člankom 4. stavkom 3. i člankom 5. stavkom 2. prvim podstavkom Direktive 2011/65/EU. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

               (10)
                     Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [posljednjeg dana petog mjeseca nakon dana stupanja na snagu ove Direktive] donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana petog mjeseca nakon dana stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 8.8.2019.

                     Za Komisiju

                     Predsjednik
                     Jean-Claude JUNCKER

                     (1)

                        SL L 174, 1.7.2011., str. 88.

                     (2)

                        SL L 396, 30.12.2006., str. 1.

                     (3)

                        Popis je dostupan na:
                  http://ec.europa.eu/environment/waste/rohs_eee/adaptation_en.htm

                     (4)

                        Kategorije navedene u Prilogu I. Direktivi 2011/65/EU su sljedeće: 1. veliki kućanski uređaji; 2. mali kućanski uređaji; 3. oprema informatičke tehnike (IT) i oprema za telekomunikacije; 4. oprema široke potrošnje za razonodu; 5. rasvjetna oprema; 6. električni i elektronički alati; 7. igračke, oprema za razonodu i sportska oprema; 8. medicinski proizvodi; 9. instrumenti za praćenje i kontrolu uključujući instrumente za praćenje i kontrolu u industriji; 10. automatski samoposlužni uređaji; 11. ostali EEO koji nije obuhvaćen nijednom od gore navedenih kategorija.

                     (5)

                  Razdoblje savjetovanja
                  : od 20.10.2017. do 1.12.2017.

                     (6)

                        https://publications.europa.eu/hr/publication-detail/-/publication/0814e920-4c55-11e9-a8ed-01aa75ed71a1.

                     (7)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalazi svaki nacrt delegiranog akta.

                     (8)

                        Ograničenja utvrđena Direktivom 2011/65/EU počet će se primjenjivati na kategoriju 11. od 22. srpnja 2019. Razdoblje valjanosti izuzeća za kategoriju 11. utvrđeno je u članku 5. stavku 2. te direktive.

                     (9)

                        SL L 174, 1.7.2011., str. 88.

                     (10)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (SL L 396, 30.12.2006., str. 1.).

    ---documentbreak---

               PRILOG

               U Prilogu III. Direktivi 2011/65/EU dodaje se sljedeći unos 43:

                        „43

                        Bis(2-etilheksil)-ftalat u gumenim komponentama u sustavima motora, koje su konstruirane za uporabu u opremi koja nije namijenjena isključivo za široku potrošnju i pod uvjetom da nikakvi plastificirani materijali ne dolaze u dodir sa sluznicom ljudi ili u dulji dodir s ljudskom kožom te da vrijednost koncentracije bis(2-etilheksil)-ftalata ne premašuje:

                        (a)30 % masenog udjela gume za

                        I.prevlake brtve;

                        II.brtve od pune gume; ili

                        III.gumene komponente u sklopovima od najmanje tri komponente koji za rad upotrebljavaju električnu, mehaničku ili hidrauličku energiju, te koje su pričvršćene za motor;

                        (b)10 % masenog udjela gume za komponente koje sadržavaju gumu, koje nisu navedene u točki (a).

                        Za potrebe ovog unosa „dulji dodir s ljudskom kožom” znači stalan dodir koji traje dulje od 10 minuta ili dodir s prekidima tijekom razdoblja od 30 minuta, dnevno.

                        Primjenjuje se na kategoriju 11. i istječe 21. srpnja 2024.”